
20 DR.31.3.2010 

 
 

10. Dato' Kamarudin Jaffar [Tumpat] minta Menteri Pengangkutan 
menyatakan bilakah projek memanjangkan landasan Lapangan Terbang 
Pengkalan Chepa akan dimulakan. 

Timbalan Menteri Pengangkutan [Datuk Abdul Rahim bin Bakri]:  
Tuan Yang di-Pertua, saya ingin memaklumkan bahawa soalan yang sama telah 
dijawab oleh Yang Berhormat Menteri Pengangkutan pada 24 Mac 2010 iaitu pada 
Rabu lalu di atas soalan yang sama dan jawapannya juga adalah sama iaitu 
proses runding harga sedang dibuat oleh Kementerian Pengangkutan dengan 
Kementerian Kewangan dan dijangka akan dimulakan pada Jun 2010 dan 
dijangka siap pada Oktober 2011.  Terima kasih. 

Dato' Kamarudin Jaffar [Tumpat]:  Terima kasih Tuan Yang di-Pertua.  
Soalan mungkin sama, soalan tambahan berbeza dan bertukar.  Tuan Yang di-
Pertua, saya mengucapkan terima kasih kepada Yang Berhormat Timbalan 
Menteri kerana begitu peka tentang Lapangan Terbang Pengkalan Chepa 
sehingga mampu menjawabnya dua kali dalam masa dua minggu.  Saya yakin 
bahawa ini adalah satu daripada usaha Kementerian Pengangkutan untuk 
meningkatkan pengangkutan di tanah Malaysia kita ini seperti juga yang 
disebutkan oleh Yang Berhormat Timbalan Menteri dahulu Tuan Yang di-Pertua. 

Timbalan Yang di-Pertua [Datuk Dr. Haji Wan Junaidi Tuanku Jaafar]:   
Ringkas, ringkas sahaja Yang Berhormat. 

Dato' Kamarudin Jaffar [Tumpat]:  Ya, berkaitan dengan litaran baru 
landasan kereta api yang juga kita sambut dengan baik tinggal, tinggal lagi 
cadangan saya bukan sahaja litarannya daripada Kuala Lumpur-Bentong-
Kuantan-Kota Bharu-Tumpat dan turun balik ke litaran asal di pertengahan Tanah 
Melayu ini tetapi kalau boleh disambung hingga ke Alor Setar dan sebagainya 
supaya kita mempunyai litaran-litaran yang begitu sesuai dengan kemajuan, 
sesuai dengan agenda baru yang mana kita tidak tahu apa sebenarnya yang ingin 
dirancangkan oleh kerajaan dalam bidang itu. 

Tuan Yang di-Pertua, lapangan terbang ini akan dipanjangkan dan saya 
yakin ianya adalah sebahagian daripada... 

Timbalan Yang di-Pertua [Datuk Dr. Haji Wan Junaidi Tuanku Jaafar]:  
Yang Berhormat, jangan berucap Yang Berhormat. 

Dato' Kamarudin Jaffar [Tumpat]:  Saya bertanya... 

Timbalan Yang di-Pertua [Datuk Dr. Haji Wan Junaidi Tuanku Jaafar]:  
Sebenarnya Yang Berhormat Timbalan Menteri baru berbincang dengan saya tadi 
sama ada benar ataupun tidak soalan ini disoal semula. 

Dato' Kamarudin Jaffar [Tumpat]:  Okey. 

Timbalan Yang di-Pertua [Datuk Dr. Haji Wan Junaidi Tuanku Jaafar]:  
Jadi saya berharap Yang Berhormat bekerjasama dengan saya soal pendek. 

Dato' Kamarudin Jaffar [Tumpat]:  Saya hendak tanya kepada Yang 
Berhormat Timbalan Menteri adakah ini sebahagian daripada perancangan 
Kementerian Pengangkutan untuk mewujudkan apa yang dirancangkan dahulu 
satu terminal haji, satu hab haji untuk Lapangan Terbang Pengkalan Chepa 
sebagai satu lagi peningkatan tugas oleh Kementerian Pengangkutan melalui 
Lapangan Terbang Pengkalan Chepa ini untuk ditingkatkan tarafnya juga sebagai 
hab terminal haji untuk Pantai Timur misalnya.  Terima kasih Tuan Yang di-Pertua. 



10. Dato' Kamarudin Jaffar [Tumpat] minta Menteri Pengangkutan menyatakan bilakah projek memanjangkan landasan Lapangan Terbang Pengkalan Chepa akan dimulakan. Timbalan Menteri Pengangkutan [Datuk Abdul Rahim bin Bakri]: Tuan Yang di-Pertua, saya ingin memaklumkan bahawa soalan yang sama telah dijawab oleh Yang Berhormat Menteri Pengangkutan pada 24 Mac 2010 iaitu pada Rabu lalu di atas soalan yang sama dan jawapannya juga adalah sama iaitu proses runding harga sedang dibuat oleh Kementerian Pengangkutan dengan Kementerian Kewangan dan dijangka akan dimulakan pada Jun 2010 dan dijangka siap pada Oktober 2011. Terima kasih. Dato' Kamarudin Jaffar [Tumpat]: Terima kasih Tuan Yang di-Pertua. Soalan mungkin sama, soalan tambahan berbeza dan bertukar. Tuan Yang di- Pertua, saya mengucapkan terima kasih kepada Yang Berhormat Timbalan Menteri kerana begitu peka tentang Lapangan Terbang Pengkalan Chepa sehingga mampu menjawabnya dua kali dalam masa dua minggu. Saya yakin bahawa ini adalah satu daripada usaha Kementerian Pengangkutan untuk meningkatkan pengangkutan di tanah Malaysia kita ini seperti juga yang disebutkan oleh Yang Berhormat Timbalan Menteri dahulu Tuan Yang di-Pertua. Timbalan Yang di-Pertua [Datuk Dr. Haji Wan Junaidi Tuanku Jaafar]: Ringkas, ringkas sahaja Yang Berhormat. Dato' Kamarudin Jaffar [Tumpat]: Ya, berkaitan dengan litaran baru landasan kereta api yang juga kita sambut dengan baik tinggal, tinggal lagi cadangan saya bukan sahaja litarannya daripada Kuala Lumpur-Bentong- Kuantan-Kota Bharu-Tumpat dan turun balik ke litaran asal di pertengahan Tanah Melayu ini tetapi kalau boleh disambung hingga ke Alor Setar dan sebagainya supaya kita mempunyai litaran-litaran yang begitu sesuai dengan kemajuan, sesuai dengan agenda baru yang mana kita tidak tahu apa sebenarnya yang ingin dirancangkan oleh kerajaan dalam bidang itu. Tuan Yang di-Pertua, lapangan terbang ini akan dipanjangkan dan saya yakin ianya adalah sebahagian daripada... Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat, jangan berucap Yang Berhormat. Dato' Kamarudin Jaffar [Tumpat]: Saya bertanya... Timbalan Yang di-Pertua [Datuk Dr. Haji Wan Junaidi Tuanku Jaafar]: Sebenarnya Yang Berhormat Timbalan Menteri baru berbincang dengan saya tadi sama ada benar ataupun tidak soalan ini disoal semula. Dato' Kamarudin Jaffar [Tumpat]: Okey. Timbalan Yang di-Pertua [Datuk Dr. Haji Wan Junaidi Tuanku Jaafar]: Jadi saya berharap Yang Berhormat bekerjasama dengan saya soal pendek. Dato' Kamarudin Jaffar [Tumpat]: Saya hendak tanya kepada Yang Berhormat Timbalan Menteri adakah ini sebahagian daripada perancangan Kementerian Pengangkutan untuk mewujudkan apa yang dirancangkan dahulu satu terminal haji, satu hab haji untuk Lapangan Terbang Pengkalan Chepa sebagai satu lagi peningkatan tugas oleh Kementerian Pengangkutan melalui Lapangan Terbang Pengkalan Chepa ini untuk ditingkatkan tarafnya juga sebagai hab terminal haji untuk Pantai Timur misalnya. Terima kasih Tuan Yang di-Pertua.